laion/Wikipedia-Exotic huggingface dataset:
יחסי אוסטריה–אפגניסטן

יחסי אוסטריה–אפגניסטן הם יחסי החוץ בין אוסטריה ואפגניסטן. היחסים הבילטרליים בין אוסטריה ואפגניסטן היו ברמה גבוהה עד לפרוץ מלחמת האזרחים. שר החוץ לאופולד פיגל סיפק את הדחף העיקרי לכך. בין השנים 1959–1989 היו לאוסטריה שגרירות ובית ספר למוזיקה אוסטרית בקאבול, עם המזרחן האוסטרי הידוע ריכרד קרוטל כשליח מיוחד עד 1981. ב-1994 הועברה האחריות על אפגניסטן תחת שגרירות אוסטריה באסלאמאבאד, פקיסטן (הסמכה משותפת עד היום). עשרות השנים של סכסוכים מזוינים הרסו כמעט את כל הקשרים, אבל הזיכרון של חלק מהאפגנים עדיין חי. אוסטריה מחויבת לתהליך שלום באפגניסטן ותרמה באופן פעיל לשיקום אפגניסטן. בוועידת בריסל על אפגניסטן באוקטובר 2016, אוסטריה התחייבה להשקיע 4 מיליון אירו בפרויקטים של פיתוח והומניטרי באפגניסטן. מ-2002 עד 2015, סיוע לפיתוח רשמי דו-צדדי מאוסטריה לאפגניסטן הסתכם בסך כולל של 42.41 מיליון אירו. משרד החוץ האוסטרי ארגן שתי ועידות על אפגניסטן בעבר. כנס אחד בנושא "בניין האומה והעתיד של אפגניסטן" התקיים בווינה ביוני 2009. "כנס אקדמי לגבי היישום של אפגניסטן" אורגן ב-2010 בבאדן כהמשך לוועידת לונדון. על פי בקשה של ממשלת אפגניסטן, דיפלומטים אפגנים זוטרים השתתפו בקורסים קצרי מועד שהתקיימו באקדמיה הדיפלומטית בווינה. אפגניסטן מחזיקה באוסטריה שגרירות בווינה. אוסטריה מיוצגת באפגניסטן באמצעות שגרירותה באסלאמאבאד, פקיסטן. מדיה וקבצים בנושא יחסי אוסטריה–אפגניסטן בוויקישיתוף יחסי אוסטריה–אפגניסטן, באתר משרד החוץ האוסטרי יחסי אוסטריה–אפגניסטן, באתר משרד החוץ האוסטרי פוליטיקה, באתר שגרירות אוסטריה בפקיסטן ערך זה הוא קצרמר בנושא יחסי חוץ ובנושא אפגניסטן. אתם מוזמנים לתרום לוויקיפדיה ולהרחיב אותו.
המפלגה הדמוקרטית החופשית של שווייץ

המפלגה הדמוקרטית החופשית השווייצרית FDP או המפלגה הדמוקרטית הרדיקלית השווייצרית (בגרמנית: Freisinnig-Demokratische Parte, בצרפתית:Parti radical-démocratique, באיטלקית:Partito liberale-radicale svizzero, ברומאנש:Partida liberaldemocrata svizra) הייתה מפלגה ליברלית בשווייץ, בעבר אחת המפלגות החשובות במדינה. ב-1 בינואר 2009 היא התמזגה עם המפלגה הליברלית של שווייץ כדי ליצור את המפלגה הדמוקרטית החופשית-הליברלים. המפלגה הדמוקרטית החופשית הוקמה בשנת 1894 על יסוד המפלגה הרדיקלית שעמדה במרכז הפוליטיקה השווייצרית החל משנות ה-1830, והתעמתה עם השמרנים הקתולים. הרדיקלים הרכיבו את הממשלות הפדרליות בשווייץ בשנים 1848–1891. המפלגה הדמוקרטית חופשית FDP נשארה דומיננטית במדינה עד להנהגת שיטת הייצוג היחסי בפרלמנט בשנת 1919. בשנים 1945–1987 היא התחלפה לסירוגין עם המפלגה הסוציאל-דמוקרטית במעמד של המפלגה הגדולה ביותר בשווייץ. בשנת 1959 לפי הנוסחה המגית זכתה המפלגה לשני מושבים במועצה הפדרלית. בשנים 1990–2000 ירדה קרנה של המפלגה לטובת מפלגת העם השווייצרי. נוכח המצב יצרה FDP קשרים הדוקים עם המפלגה הליברלית הקטנה והתמזגה איתה בשנת 2009. המפלגה קבעה לעצמה כמטרה את קידום החופש והאחריות האישית בתחם הפוליטיקה הכלכלית והחברתית. מקור היסודות "ליברלי", "רדיקלי" ו" freisinnig" (מילה גרמנית ישנה עבור "ליברלי" או "חשיבה חופשית") הוא בסכסוך שפרצו בתקופת הרסטורציה בשווייץ בין הקנטונים הקתוליים השמרניים לקנטונים הליברליים. הסכסוך הביא בשנת 1848 להקמת המדינה השווייצרית הפדרלית בעקבות ניצחונם של הקנטונים הפרוטסטנטים והליברליים על הקנטונים השמרניים והקתוליים ב"מלחמת זונדרובונד". בשנים 1848–1891 המועצה הפדרלית של שווייץ הייתה מורכבת כולה מ"רדיקלים". התנועה הרדיקלית בימי הרסטורציה לבשה צביון אנטי-קליריקלי ועהתעמתה עם המפלגה השמרנית הקתולית. התנועה הזאת הייתה הטרוגנית וכללה את הליברלים פרופר, את הרדיקלים הפדרליסטים, ואת ה"דמוקרטים" הסוציאל-ליברלים, ובספקטרום הפוליטי של אז, נחשבה ל"שמאל". רק אחרי עליית כוחה של המפלגה הסוציאל-דמוקרטית בתחילת המאה ה-20 מצאה עצמה המפלגה FDP באזור המרכז-ימין. ה-FDP הייתה המפלגה הדומיננטית עד לבחירות בשנת 1919 כשהנהגת הייצוג היחסי הוביל לקפיצה בייצוג הסוציאל-דמוקרטים. ב-1959 הצטרפו הדמוקרטים החופשיים למפלגות חשובות אחרות וסיכמו על ה"נוסחה המאגית" לחלוקת מושבי המועצה הפדרלית, לפיה ה-FDP זכתה לשניים מתוך שבעה מושבים. אחרי הבחירות בשנת 2003 נציגי ה-FDP באספה הפדרלית של שווייץ יצרו יחד ם המפלגה הליברלית סיעה פרלמנטרים משותפת. ביוני 2005 שיתוף הפעולה ביניהם התחזק על ידי הקמת הברית הרדיקלית וליברלית. מדיה וקבצים בנושא המפלגה הדמוקרטית החופשית של שווייץ בוויקישיתוף אתר האינטרנט הרשמי של המפלגה הדמוקרטית החופשית של שווייץ (בגרמנית) ערך זה הוא קצרמר בנושא שווייץ ובנושא היסטוריה. אתם מוזמנים לתרום לוויקיפדיה ולהרחיב אותו.
כופרה (פירושונים)

האם התכוונתם ל... כופרה – נוזקה המגבילה גישה למערכות המחשב הנגוע, ומשמשת לסחוט מהמשתמש תשלום כסף (דמי כופר) על מנת שתוסר מגבלת הגישה מחוז כופרה – המחוז הגדול ביותר בלוב אל-כופרה – שקע ונווה מדבר במחוז כופרה בדרום-מזרח קירנאיקה בלוב כופרה (מכתש פגיעה) – מכתש פגיעה בכוכב הלכת צדק כפרה כופר
מיטץ' קאפור

מיטצ'ל דייוויד קאפור (באנגלית: Mitchell David Kapor; נולד ב-1 בנובמבר 1950, ברוקלין) הוא מתכנת ואיש עסקים אמריקאי-יהודי, מייסד ומפתח לוטוס 1-2-3, מייסד קרן החזית האלקטרונית וקרן מוזילה. קאפור נולד בברוקלין למשפחה יהודית. הוא גדל בלונג איילנד בה סיים את בית הספר בשנת 1967. בשנת 1971 הוא סיים אוניברסיטת ייל. בשנת 1982 עם כמה מחבריו הוא הקים את "Lotus" ובשנת 1983 מוצר הדגל של החברה לוטוס 1-2-3 שוחרר לשימוש. המוצר זכה להצלחה גדולה וכבר בשנה הראשונה היקף המכירות הגיע ל-53 מיליון דולר לעומת מיליון דולר בתחזיות. בשנת 1986 קאפור עזב את ניהול החברה. בשנת 1990 קאפור היה בין מקימי קרן החזית האלקטרונית ועד לשנת 1994 היה יושב ראש הקרן. בשנת 2003 הוא היה בין מקימי קרן מוזילה, יצרנית פיירפוקס. בשנת 1996 מוזיאון היסטוריית המחשב כלל את קאפור בין העמיתים "על פיתוח לוטוס 1-2-3 ופיתוחים נוספים למחשבים". בנוסף לכך לראפור הוענקו מספר פרסים על תרומתו לקידום תעשיית המחשבים. בשנת 2000 הקים קאפור עם שאתו קרן הון סיכון שמשפיע בחברות הזנק. עד לשנת 2018 הקרן השקיעה ביותר מ-160 חברות מסוגים שונית לרבות Desmos. הקרן משפיע בתחומים שונים של תעשיית המחשבים לרבות למידה מרחוק דוגמת Brilliant.org. הקרן תומכת ביוזמות שמנוהלות על ידי נשים, אנשי עסקים מאסיה ובעלי מגבלויות. מדיה וקבצים בנושא מיטץ' קאפור בוויקישיתוף כתבי מיטץ' קאפור בפרויקט גוטנברג (באנגלית) מיטץ' קאפור, ברשת החברתית אקס (טוויטר) מיטץ' קאפור על ויקיפדיה, 2008, Futurist
המשמר הנשיאותי (יוון)

המשמר הנשיאותי (ביוונית: Προεδρική Φρουρά) היא יחידת חיל רגלים טקסית בצבא יוון, האחראית לביטחונו של נשיא יוון. זו היחידה האחרונה של אבזונים (יחידות עלית של לוחמה הררית) בצבא יוון, ולפיכך אנשיה בולטים במדיהם המסורתיים. המשמר הוקם ב-24 בדצמבר 1868 בצו מיוחד של גאורגיוס הראשון, מלך היוונים. הוא נועד לשמש בתחילה כמשמר המלכותי של המלך, ובהתאם לכך נבחרו אליו רק חיילים ותיקים ומשכלים יחסית, עם עבר ללא דופי. חייל במשמר המלכותי הועלה בדרגה באופן אוטומטי, וחיילי המשמר זכו לעמוד במסדרים בצד ימין. גרעין המשמר הורכב משתי יחידות של אבזונים - לוחמי עלית בצבא יוון, שהתמחו בעיקר בלוחמה הררית, וכן מפלוגת פרשים אחת. ב-21 במרץ 1914 הוציא יורשו של גאורגיוס, קונסטנטינוס הראשון, מלך היוונים, צו מיוחד שבמסגרתו המשמר עבר ארגון מחדש ושמו שונה ל"משמר הארמון". הוא קוצץ, אך נוספה לו פלוגה אחת מכרתים. ב-1924 נמלט גאורגיוס השני, מלך היוונים מהארץ, והוכרז על הקמתה של הרפובליקה ההלנית השנייה. משמר הארמון פורק בהתאם. ב-1926 חוקק הפרלמנט היווני חוק מיוחד שבמסגרתו הוקם המשמר מחדש בתור "פלוגת המשמר הנשיאותית", אשר הייתה אחראית כעת על ביטחונו של נשיא יוון. ב-1935 חזר גאורגיוס השני לשלוט ביוון, והפך את המשמר הנשיאותי בחזרה למשמר המלכותי. ב-1941 נכבשה יוון בידי מדינות הציר במלחמת העולם השנייה, והמלך נמלט שוב מהארץ. הגרמנים אפשרו למשמר המלכותי, שבאותה עת מנה 150 איש, להמשיך ולהתקיים, ולשמור על אנדרטת החייל האלמוני באתונה. לאורך המלחמה, התכנה המשמר "משמר הדגלים" בפי תושבי יוון. עם סיום המלחמה שוחררה יוון, אולם נושא המלוכה נותר פתוח. אי לכך, המשיכו אנשי המשמר לשמור על הכינוי "משמר הדגלים". ב-1946 אושרה המלוכה במשאל עם, וגאורגיוס חזר לשלטון. המשמר חזר להיות המשמר המלכותי. במהלך מלחמת האזרחים היוונית, הוגדל המשמר המלכותי ל-300 איש, ולאחריה צומצם ל-250. ב-1973 בוטלה סופית המלוכה ביוון, והמשמר חזר להיות המשמר הנשיאותי. עם זאת, פלוגת הפרשים שלו פורקה. כיום, המשמר הוא יחידה טקסית בעיקרו, אולם אמון על אבטחת הנשיא והאחוזה הנשיאותית, כמו גם על אנדרטת החייל האלמוני. חיילי המשמר משתתפים גם בטקסים רשמיים שונים, ובמצעדים צבאיים מקבלים את הזכות לצעוד ראשונים. הם בולטים תמיד בשל מדיהם הססגוניים, וסגנון צעדתם הייחודי. הם מגויסים בהתנדבות מקרב אנשי צבא יוון, כאשר דרישת הסף היא שגובהו של המתנדב יהיה לכל הפחות 1.87 מטר. מדיה וקבצים בנושא המשמר הנשיאותי בוויקישיתוף האתר הרשמי של המשמר כתבה בבי בי סי על המשמר על המשמר באתר הרשמי של נשיא יוון
החלטה 702 של מועצת הביטחון של האו"ם

החלטה 702 של מועצת הביטחון של האו"ם היא החלטה של מועצת הביטחון של האו"ם, שהתקבלה ללא הצבעה ב-8 באוגוסט 1991, לאחר בחינה בנפרד של הבקשות של קוריאה הצפונית ושל קוריאה הדרומית כחברות באו"ם. המועצה המליצה לעצרת הכללית של האומות המאוחדות לקבל את צפון קוריאה ודרום קוריאה. ב-17 בספטמבר 1991, העצרת הכללית קיבלה את שתי המדינות, על פי החלטה 46/1. מדינות החברות באומות המאוחדות נוסח ההחלטה באתר undocs.org United Nations (1992). Yearbook of the United Nations 1991, Volume 45. Martinus Nijhoff Publishers. p. 96. ISBN 978-0-7923-1970-2.
Without a Fight

"Without a Fight" הוא שיר שהוקלט על ידי זמר מוזיקת הקאנטרי האמריקאי בראד פייזלי, בהשתתפות הזמר/ת האמריקאי/ת דמי לובאטו. הוא יצא לאור ב-13 במאי 2016 על ידי חברת התקליטים אריסטה נאשוויל. פייזלי כתב את השיר ביחד עם קלי לאבלייס ולי תומאס מילר והפיק אותו ביחד עם לוק ווטן. במקור, האמינו שהוא יופץ כחלק מאלבומו העתיד של פייזלי, Love and War; דבר שבסוף לא קרה. השיר זכה בפרסי בחירת הנוער בטקס שהתקיים בשנת 2016. "Without a Fight" הגיע למקום ה-16 במצעד הקאנטרי איירפליי של בילבורד, בשבוע שאירע ב-20 באוגוסט 2016. הוא הגיע למקום ה-23 במצעד שירי הקאנטרי בארצות הברית, בשבוע שאירע ב-16 ביולי 2016. נכון ליולי 2016, השיר נמכר בלמעלה מ-61,000 עותקים בארצות הברית בלבד. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות. קליפ המילים של "Without a Fight" הופץ ביוטיוב דרך ערוץ ה-Vevo הרשמי של בראד פייזלי ב-13 במאי 2016. קליפ המילים כולל קטעים מאחורי הקלעים של תהליך ההקלטה של "Without a Fight". הווידאו קליפ הרשמי של "Without a Fight" יצא לאור ב-17 ביוני 2016. נכון לאוקטובר 2021, מונה הצפיות של הקליפ עומד על למעלה מ-13 מיליון צפיות. מידע על הסינגל "Without a Fight" באתר מיוזיק בריינז מידע על היצירה "Without a Fight" באתר Discogs סרטון השיר "Without a Fight" באתר יוטיוב בראד פייזלי, קלי לאבלייס, לי תומאס מילר Brad Paisley (Ft. Demi Lovato) – Without a Fight, נבדק ב-2021-10-31 Love and War by Brad Paisley, Genius (באנגלית) Teen Choice Awards 2016 Winners: The Complete List, E! Online, ‏2016-08-01 Brad Paisley, Billboard Without a Fight (feat. Demi Lovato), 2016-05-13, נבדק ב-2021-10-31 Brad Paisley - Without a Fight (Lyric Video) ft. Demi Lovato, נבדק ב-2021-10-31 Brad Paisley - Without a Fight ft. Demi Lovato, נבדק ב-2021-10-31
Love (Sweet Love)

Love (Sweet Love) (בעברית: אהבה (אהבה מתוקה)) הוא שיר שהוקלט על ידי להקת הבנות הבריטית ליטל מיקס, מתוך אלבום הלהיטים הראשון שלה, Between Us. השיר יצא לאור ב-3 בספטמבר 2021, בהוצאת חברת התקליטים RCA רקורדס (הממלכה המאוחדת), כסינגל המוביל מתוך האלבום. השיר הגיע למקום ה-11 במצעד השירים הדיגיטליים האירופאיים. ב-29 באוגוסט 2021, דיברה הלהקה על שיר חדש, באמצעות פרסום קטע קצר מהקליפ בחשבונות המדיה החברתית שלה. השיר הוכרז ב-30 באוגוסט 2021, עם קטע חדש מהקליפ שפורסם למחרת. ב-2 בספטמבר 2021, קטע מהשיר הופץ בפלטפורמת שיתוף הווידאו המקוונת, טיקטוק, יום לפני הפרסום הרשמי של השיר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות. הווידאו קליפ הרשמי של השיר פורסם ב-3 בספטמבר 2021. ביים אותו סמואל דואק, שגם ביים את הקליפ לשיריה הקודמים של הלהקה, "Confetti" ו-"Heartbreak Anthem". בקליפ, הלהקה מופיעה כ"אלות מעוטרות בזהב", כשהן יושבות על כיסאות ולבושות בחלוק מוזהב עם כיסויי ראש מוזהבים. נכון לאוקטובר 2021, מונה הצפיות של הקליפ עומד על למעלה מ-8 מיליון צפיות. סרטון השיר "Love (Sweet Love)" באתר יוטיוב ג'ייד ת'ירלוול, לי-אן פינוק, MNEK, סקימה, לורן אקווילינה, רוס גודפרי, פול גודפרי, סקיי אדוארדס Love (Sweet Love) by Little Mix on Apple Music, web.archive.org, ‏2021-09-24 Love (Sweet Love) [Acoustic Version - Single by Little Mix on Apple Music], web.archive.org, ‏2021-09-23 Little Mix | Billboard, web.archive.org, ‏2021-09-13 "First music video snippet" Little Mix announce new single ‘Love (Sweet Love)’ written by Jade, Leigh-Anne and MNEK | The Independent, web.archive.org, ‏2021-08-30 "Second music video snippet" Little Mix — Love (Sweet Love) | EUPHORIA., web.archive.org, ‏2021-09-04 Love (Sweet Love), 2021-09-03, נבדק ב-2021-10-31 Watch Little Mix Hold Court in 'Love (Sweet Love)' Video - Rolling Stone, web.archive.org, ‏2021-09-09 Little Mix - Love (Sweet Love) (Official Video), נבדק ב-2021-10-31
Wasabi

Wasabi (בעברית: ואסאבי) הוא שיר שהוקלט על ידי להקת הבנות הבריטית ליטל מיקס. השיר מופיע כרצועה העשירית באלבום האולפן החמישי שלה, LM5 ‏(2018). השיר הופץ לצד האלבום ב-16 בנובמבר 2018. הוא נכתב על ידי חברת הלהקה ג'ייד ת'ירלוול, ביחד עם MNEK, מייק סבאת' ושונגודזו, כשההפקה נעשתה על ידי סבאת', ג'ון היל וג'ו קרנס. קליפ השיר יצא לאור ב-12 במרץ 2020. בשנת 2021, קיבל את תואר הכסף בבריטניה מטעם ה-BPI, כמו גם תואר הזהב בברזיל מטעם ה-ABPD. השיר הפך לוויראלי בפלטפורמה החברתית לשיתוף וידאו, טיקטוק, ביולי 2019. לאחר שהשיר הפך לוויראלי, הלהקה פרסמה את קליפ המילים שלו בערוץ היוטיוב שלה; הוא מורכב מסרטונים ויראליים של אנשים שצילמו את עצמם רוקדים כשברקע, ניתן לשמוע אותו. הווידאו קליפ הרשמי של השיר יצא לאור ב-12 במרץ 2020, והוא צולם במהלך "LM5: The Tour", וכולל צילומים מאחורי הקלעים מאוטובוס ההופעות של הלהקה, מהבמה האחורית ובמקומות הופעות שונים. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות. ליטל מיקס ביצעה את "Wasabi" לראשונה כחלק מרשימת השירים של סיבוב ההופעות השישי שלה, "LM5: The Tour", ב-2019. הלהקה ביצעה את השיר בפסטיבל GRLS, שם הובילה את האירוע ב-7 במרץ 2020, בברזיל. סרטון השיר "Wasabi" באתר יוטיוב ג'ייד ת'ירלוול, MNEK, מייק סבאת', אלכסנדרה שונגודזו גובר Little Mix – Wasabi, נבדק ב-2021-10-31 Little Mix - Wasabi (Official Video), נבדק ב-2021-10-31 Award, BPI (באנגלית) CERTIFICADOS – Pro-Música Brasil, pro-musicabr.org.br Marilia Dutra, Viral no TikTok, Little Mix lança clipe para o hino "Wasabi", www.portalitpop.com "Little Mix on Twitter" Little Mix - Wasabi (Official Video) - YouTube, web.archive.org, ‏2020-11-18 Little Mix release music video for fan favourite track 'Wasabi' - CelebMix, web.archive.org, ‏2020-10-23 Wasabi, 2018-11-16, נבדק ב-2021-10-31 Staff Reporter, Little Mix LM5 tour set list revealed as group perform first live show in Madrid, TellyMix, ‏2019-09-17 (באנגלית) Brazil's All-Female GRLS! Festival: See the Lineup | Billboard | Billboard, web.archive.org, ‏2021-06-24
עדן סבן

עדן סבן (נולדה ב-30 בנובמבר 1995) היא שחקנית, פרזנטורית ודוגמנית ישראלית. סבן נולדה במושב שדה עוזיהו, לאם יוצאת אתיופיה ולאב יוצא לוב. היא גדלה והתחנכה באשדוד לאחר שהוריה התגרשו כשהייתה בת שנה. בשנת 2011 כשהייתה בת 14 זכתה בתחרות מלכת היופי של אשדוד והסביבה ומאז החלה לדגמן. ב-2014 השתתפה בקליפ של אליעד נחום "סימן". בשנת 2017 השתתפה בתוכנית המציאות "האח הגדול". לאחר מכן השתתפה כשחקנית במחזמר לילדים "אקונה מטטה" שעלה לבמות ברחבי הארץ בחנוכה 2017. עוד בשנה זו הובילה קמפיין הסברה של משרד החוץ. במקביל לקריירת המשחק, סבן היא פרזנטורית של מספר גופים מסחריים וכן מדגמנת ומשתתפת בפרסומות. הייתה הפרזנטורית הראשונה של חברת "פומה" בישראל, וכן השתתפה בקמפיינים של מותגי האופנה "H&M", "גולף" ו"קסטרו", מותג ההלבשה התחתונה "פיקס" ו"קוקה קולה". עוד השתתפה בין היתר בפרסומות של רשת ACE, וכן בפרסומות למשקאות "בלו" ול"סודהסטרים". בשנת 2019 שיחקה בתפקיד נטלי בסרט הקולנוע "פול גז". ב-2020 שיחקה בתפקידים שונים בסדרות הטלוויזיה "ג'ודה", "תאג"ד" ובסדרה הקומית זהו זה! וכן גילמה תפקידים ראשיים בסדרות הטלוויזיה לנוער "ספיידרז" ו"שמשון גיבור". בשנת 2021 שיחקה בתפקיד קומי בסדרת הטלוויזיה "מותק בול באמצע", ובסדרת הנוער "שמשון גיבור" בתפקיד מיכל. בשנת 2022 שיחקה בסרטם של ערוץ הכיבוד "עולה לראש" בתפקיד משפיענית הרשת עדן-לי. בשנת 2024 תככב במופע הילדים SING פסטיגל. בשנת 2024 שיחקה בסדרה ״אינדל״ שבהוט. בשנת 2018 הכירה את אדם טל ונישאה לו לאחר כשנה של זוגיות. הזוג התגרש בשנת 2021. סבן בזוגיות עם אסף שאולוב. מתגוררים ביחד בתל אביב. מדיה וקבצים בנושא עדן סבן בוויקישיתוף עדן סבן, ברשת החברתית פייסבוק עדן סבן, ברשת החברתית אינסטגרם עדן סבן, במיזם "אישים" לתיעוד היצירה הישראלית עדן סבן, במסד הנתונים הקולנועיים IMDb (באנגלית) יערה יעקב, ‏"אנחנו מאוד רכושנים. לא אומרים שלום לאקסים ברחוב", באתר ‏מאקו‏, 19 ביולי 2018 אפרת וכטל, ‏"אף תקופה בחיים לא הפכה אותי לכזאת משוגעת", באתר ‏מאקו‏, 8 באוקטובר 2019 שירי ברוק-שגיא, "המשחק היה חלום חיי אבל הנחתי אותו בצד בגלל בעיות כלכליות בבית", באתר Xnet‏, 20 באוגוסט 2020 עומר ירדני, אל תקראו לה "פליטת ריאליטי": השחקנית עדן סבן כובשת את המסך, באתר חדשות 13, 11 בספטמבר 2020 "סימן" – אליעד נחום, מתוך ערוץ היוטיוב של אליעד נחום המחזמר "אקונה מטטה", באתר "לגדול" יפעת הללי אברהם, ‏עדן סבן תוביל קמפיין של משרד החוץ, באתר ‏מאקו‏, 9 באוגוסט 2017 יוני פרוים, אחרי הפרידה מגיע הקמפיין: עדן סבן לוהטת בהלבשה תחתונה, במדור "פנאי פלוס" באתר ynet‏, 5 באפריל 2021 רותם כהן מארח את עדן סבן בקמפיין ל-ACE, באתר אייס, 24 באוגוסט 2021 בר זגה, אחרי שנתיים וחצי: עדן סבן ובעלה נפרדים, במדור "פנאי פלוס" באתר ynet‏, 1 באפריל 2021
לונד (פירושונים)

האם התכוונתם ל... לונד – עיר בשוודיה אישים: אלבר לונד – צלם רפואה חשוב וחוקר רפואה צרפתי גונאר לונד – פוליטיקאי שוודי יוהאן לונד – תאולוג לותרני גרמני יוהאן לודוויג לונד – צייר דני סיגריד הליסין לונד – פעילת שלום נורווגית רגינה לונד – שחקנית וזמרת שוודית תומאס לונד – צייר אנגלי לינד
Infer.NET

Infer.NET היא ספריית קוד חופשי ופתוח ללמידת מכונה בטכנולוגיית NET. היא תומכת בהפעלת הסקת בייסיאנית במודלים גרפיים וניתן להשתמש בה גם עבור תכנות הסתברותי. לְהַסִיק. NET פועלת לפי גישה מבוססת מודלים ומשמשת לפתרון סוגים שונים של בעיות למידת מכונה כולל בעיות סטנדרטיות כמו סיווג, המלצה או אשכולות, פתרונות מותאמים אישית ובעיות ספציפיות לתחום. הספרייה משמשת בתחומים שונים ובעיקר ביואינפורמטיקה, אפידמיולוגיה, ראייה ממוחשבת ואחזור מידע. פיתוח הספרייה החל על ידי צוות במרכז המחקר של מיקרוסופט בקיימברידג', בריטניה ב-2004. היא שוחררה לראשונה לשימוש אקדמי ב-2008 ומאוחר יותר בקוד פתוח ב-2018. בשנת 2013, מיקרוסופט זכתה בפרס USPTO של פטנטים לאנושות בקטגוריית טכנולוגיית מידע עבור Infer.NET והעבודה שלה בטכניקות למידת מכונה מתקדמות. Infer.NET משמש באופן פנימי ב-Microsoft כמנוע למידת מכונה בחלק מהמוצרים שלהם כגון Office, Azure ו- Xbox. קוד המקור מורשה תחת רישיון MIT וזמין ב-GitHub. הוא זמין גם כחבילת NuGet. למידת מכונה ML.NET "Microsoft's popular machine learning framework Infer.NET goes open source". Bandyopadhyay, Avimanyu. "Microsoft Open Sources Infer.NET AI Framework [For Humanity]". Speed, Richard. "Microsoft open-sources Infer.NET AI code just in time for the weekend". www.theregister.com. Speed, Richard. "Microsoft open-sources Infer.NET AI code just in time for the weekend". www.theregister.com. "2013 Award Recipients". www.uspto.gov. "Microsoft Wins "Patents for Humanity" Award For Infer.NET From USPTO". Krill, Paul (9 באוקטובר 2018). "Microsoft open-sources Infer.Net model-based machine learning". InfoWorld. {{cite web}}: (עזרה) "dotnet/infer". 3 בנובמבר 2020. {{cite web}}: (עזרה) "Infer.Net 2.4.0". www.nuget.org.
הורט

הורט (בהונגרית: Hort) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בהורט מספר התושבים נמצא בירידה. כך, בשנת 1990 חיו בכפר 3,835 תושבים ובשנת 2021 רק 3,577 תושבים. האזור מיושב לסירוגין מתחילת המאה ה-14 עד ימינו, היישוב עצמו הוזכר לראשונה בכתבים משנת 1332. יהודים חיו בהורט במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא הורט בוויקישיתוף אתר האינטרנט הרשמי של הורט (בהונגרית) נתוני הכפר באתר הלמ"ס ההונגרי תיעוד יהודי הורט שנרצחו בשואה מפקדי האוכלוסין של יהודי הונגריה, 1993
שדה (תשכיל)

שַדַّה (בערבית: الشَّدَّة, בתעתיק מדויק: אלשַּדַّה) היא אחת מסימני התשכיל. היא מסמלת הכפלת עיצור, בדומה לדגש החזק בעברית. צורתה היא מעיין "ש" והיא נכתבת מעל האות. הפירוש המילולי של המילה "שדה" הוא "מוגבר", ואילו המילה "תשדיד" מתייחסת ל"הגברה", כלומר לפעולה של הוספת השדה. שדה היא החרכּה היחידה שמסומנת לעיתים קרובות גם בטקסט בלתי-מנוקד כדי למנוע בלבול, לדוגמה בין مدرسة (מַדְרַסַה = בית ספר) ו-مدرّسة (מֻדַרִּסַה = מורה). כאשר השדה באה מעל אות המנוקדת בכסרה, ניתן לכתוב את הכסרה לא רק מתחת לאות אלא, כמקובל בספרות, בין השדה לאות. לעיתים קרובות משתמשים בשדה גם בתעתיק לעברית, בעיקר כאשר רוצים לסמן שדה באותיות שלא ניתן לסמן בהן דגש חזק עברי (כגון ע ו-ח). השדה כתובה מעל האות כמו האותיות של התשכיל, אך היא נחשבת בשפה הערבית כאות ומייצגת את הגיית האות בהגייה מודגשת. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ולדימיר סולוביוב (עיתונאי)

ולדימיר רודולפוביץ' סולוביוב (ברוסית: Владимир Рудольфович Соловьёв; נולד ב-20 באוקטובר 1963 במוסקבה) הוא פרופגנדיסט, עיתונאי, מגיש רדיו וטלוויזיה וסופר רוסי-יהודי, אנטי-ציוני. סולוביוב ידוע בעיקר בהיותו מנחה בתוכנית הטלוויזיה "ערב עם ולדימיר סולוביוב" (אנ') ברוסיה-1 ובהיותו תומך נלהב של ולדימיר פוטין. משנת 2022 נמצא תחת סנקציות באיחוד האירופי וארצות הברית בשל תמיכתו בפלישה הרוסית לאוקראינה. נולד ב-20 באוקטובר 1963 במוסקבה במשפחה יהודית, אביו רודולף נאומוביץ' סולוביוב היה מורה ומתאגרף. אימו אינה סולומונובנה סולוביוב הייתה מבקרת אמנות . מאז אוגוסט 2010 סולוביוב עובד בתאגיד תקשורת VGTRK. במספר תוכניות טלוויזיה שלו הוא שיתף סרגיי מיכייב. ב-2015 סולוביוב ערך ראיון ארוך עם ולדימיר פוטין, שהופיעה בסרט התיעודי "הנשיא". לאחר תחילת המעורבות הרוסית במלחמת האזרחים בסוריה בסתיו 2015, הוא היה העיתונאי היחיד שולדימיר פוטין התראיין אצלו. ב-11 במרץ 2020 הושק ערוץ היוטיוב סולוביוב Live. הוא משדר מחדש את תוכנית הרדיו "פול קונטקט", משדר שידורים חיים, כמו גם טורים של משקיפים פוליטיים אחרים. מדיה וקבצים בנושא ולדימיר סולוביוב בוויקישיתוף אתר האינטרנט הרשמי של ולדימיר סולוביוב (ברוסית) ולדימיר סולוביוב, ברשת החברתית אקס (טוויטר) ולדימיר סולוביוב, ביישום טלגרם ולדימיר סולוביוב, ברשת החברתית טיקטוק ולדימיר סולוביוב, ברשת החברתית VK Соловьев Владимир Рудольфович | биография и последние новости, ФедералПресс (ב־) Julia Davis, Sanctioned Russian TV Host Cries About Losing His Italian Villa, The Daily Beast. 27 February 2022 Vladimir Solovyov, Roscongress.org ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אמי ברה

אמריש באבולאל "אמי" ברה (באנגלית: Amerish Babulal "Ami" Bera; נולד ב-2 במרץ 1965) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השביעי של מדינת קליפורניה, ברציפות מאז 2013. ברה, חבר המפלגה הדמוקרטית, מייצג את רוב הפרוורים המזרחיים והדרומיים של סקרמנטו, כולל אלק גרוב, פולסום ורנצ'ו קורדובה. אביו של ברה, באבולאל ברה, היגר לארצות הברית מהודו בשנת 1958. שנתיים לאחר מכן חברה אליו קאנטה רעייתו. אמי ברה נולד בלוס אנג'לס וגדל בעיר לה פלמה שבמחוז אורנג'. הוא למד בבית הספר התיכון ע"ש ג'ון פיצג'רלד קנדי כשהתגורר בעיר זו. הוריו של ברה הגיעו מרג'קוט (Rajkot) שבגוג'ראט, וביכולתו להבין גוג'ראטית. לברה תואר ראשון בביולוגיה מאוניברסיטת קליפורניה באירוויין, שם השלים לימודי דוקטורט ברפואה ב-1991. בשנים 1997–1999 היה המנהל הרפואי של הטיפולים הבריאותיים במרכז "חסד הבריאות עבור סקרמנטו". מאוחר יותר היה קצין הרפואה הראשי של מחוז סקרמנטו ודיקן-עמית באוניברסיטת קליפורניה בדייוויס. מ-2005 עד 2012 היה ברה פרופסור קליני בבית הספר לרפואה של אוניברסיטה זו. בבחירות אמצע הכהונה ב-2010 התמודד ברה נגד חבר הקונגרס דן לנגרן (אנ'), בבחירות לייצוג מחוז הקונגרס השלישי של קליפורניה בבית הנבחרים של ארצות הברית. ברה נבחר ללא התנגדות למועמד המפלגה הדמוקרטית. בחמשת הרבעונים שקדמו לאמצע 2010 גייס ברה יותר כספים מלנגרן, מה שהפך אותו למתמודד הדמוקרטי עם פער המימון הגדול ביותר ביחס לחבר קונגרס רפובליקני מכהן. חרף סימונו של לנגרן כאנדרדוג בידי מכוני סקרים שונים, הוא גבר על ברה ונבחר לכהונה נוספת בנובמבר 2010 עם 51% מקולות הבוחרים. לקראת בחירות 2012 הכריז ברה על התמודדות מחודשת מול לנגרן. לאחר תוצאות מפקד האוכלוסין של ארצות הברית ב-2010 שונה מספר המחוז של ברה למחוז הקונגרס השביעי, ומבחינה גאוגרפית נשמט האזור מחוץ למחוז סקרמנטו, מה שהפך את המחוז לידידותי יותר עבור הדמוקרטים. ב-15 בנובמבר 2012 הוכרע המירוץ בין ברה ללנגרן לטובתו של ברה, שניצח בפער של 49%–51%. ברה הושבע לתפקידו בראשית ינואר 2013, עם התכנסות הקונגרס ה-113 של ארצות הברית. מדיה וקבצים בנושא אמי ברה בוויקישיתוף אתר האינטרנט הרשמי של אמי ברה בבית הנבחרים האמריקאי (באנגלית) אמי ברה, ברשת החברתית פייסבוק אמי ברה, ברשת החברתית אקס (טוויטר) אמי ברה, ברשת החברתית אינסטגרם אמי ברה, סרטונים בערוץ היוטיוב אתר האינטרנט האישי של ברה (באנגלית) אמי ברה, באתר המדריך הביוגרפי של הקונגרס של ארצות הברית (באנגלית) ג'וזף דרו, Lungren facing strong challenge, באתר סן פרנסיסקו כרוניקל, 14 באוגוסט 2010 (באנגלית) עזיז חניפא, Modi spoke to me in Gujarati: US Congressman, באתר Rediff.com‏, 29 בינואר 2015 (באנגלית) קייסי האנט, Bera beats Lungren in money chase, באתר פוליטיקו, 20 ביולי 2010 (באנגלית) Lungren loses his House seat, באתר סן פרנסיסקו כרוניקל, 15 בנובמבר 2012 (באנגלית)